Završeno je prvo polufinalno veče najvećeg muzičkog takmičenja Evrope Eurosonga 2016. Bh. predstavnici nisu se plasirali u veliko finale. Dalje idu Azerbejdžan, Rusija, Holandija, Mađarska, Hrvatska, Austrija, Jermenija, Češka, Kipar i Malta.

Završeno je prvo polufinalno veče najvećeg muzičkog takmičenja Evrope Eurosonga 2016. Bh. predstavnici nisu se plasirali u veliko finale. Dalje idu Azerbejdžan, Rusija, Holandija, Mađarska, Hrvatska, Austrija, Jermenija, Češka, Kipar i Malta.

TEKST SE NASTAVLJA ISPOD OGLASA

Ovo je prvi put otkako BiH učestvuje u Eurosongu da se nije plasirala u finale. Hrvatska je uspjela vrativši se nakon tri godine u takmičenje. Talentovana Nina Kraljić oduševila je publiku svojim nastupom. Highway iz Crne Gore nije uspio proći u finale.Šveđani su pripremili spektakularnu scenu u Globe Areni, a takmičari svih 18 zemalja potrudili su se da zablistaju i pokažu nešto novo i posebno. Maštovitosti nije manjkalo pa smo mogli vidjeti astronaute, scenu u obliku sata, brojne bubnjeve, a holandski predstavnik je čak sišao među publiku.Ipak, osim bh. predstavnika najbolji scenski nastup imao je ruski predstavnik Sergey Lazarev. Zbog vizuelnih efekata izgledao je kao da lebdi i leti svemirom.Nina Kraljić koja je javnosti postala poznata nakon što je pobijedila na takmičenju "Najljepši glas Hrvatske". Imala je samo 14 godina kada je napustila porodicu i počela raditi u svijetu muzike. Studirala je operu na muzičkoj akademiji, te je završila Hrvatski jezik na Fakultetu filozofije u Splitu. Osvojila je i prestižnu nagradu Porin za najbolju umjetnicu u usponu 2015. godine.Samra je jedan od pjevačica u usponu. Počela je pjevati sa 16 godina kada je učestvovala u državnom takmičenju za Eurosong. Nakon toga, posvetila se studiju, a potom je zablistala 2015. godine kada je ušla u finale takmičenja "Glas Turske".Sergey Lazarev je popularni pjevač, glumac i TV voditelj. Muzičku karijeru započeo je u ranim godinama i postajao je popularniji iz godine u godinu. U 2015. godini osvojio je sve moguće muzičke nagrade u Rusiji. Njegov prvi album "Don't Be Fake" je bio bestseller.Douwe Bob je rođen u umjetničkoj porodici, tako da je muzika bila njegov logičan slijed. Piše i komponuje pjesme. U 2012. godini izabran je za najboljeg pjevača i tekstopisca, a njegov prvi album "Pass It On" osvajao je prva mjesta top lista.Freddie je postao zvijezda u svojoj zemlji nakon učešća u talent showu "Rising Star". Posvećen je muzici od malih nogu kada je prevodio pjesme, pisao poeme na engleskom i mađarskom, a bitnu ulogu u njegovom životu ima i košarka. Osvojio je publiku šarmom, ljepotom i nastupom.Zoe je mlada pjevačica koja je počela pjevati tek u 2013. godini. Njene pjesme nastale su u saradnji s njenim ocem Christofom Straubom koji je osnivač Papermoona. Zoe je i glumica, te medijska ličnost.Prelijepa Iveta Mukuchyan odrasla je u Njemačkoj gdje je završila školu i fakultet. Dvadesedet godina nakon toga vratila se u rodnu zemlju zbog muzičke edukacije. Studirala je Jazz na državnom univerzitetu Yerevan. Tada je shvatila da joj je muzika najveća strast. Učestvovala je u jermenskoj verziji showa "Idol" 2010. godine gdje je stekla veliku popularnost, a 2012. godine u showu "The Voice".Gabriela Gunčíková je pjevačica koja ima veliko iskustvo u nastupima i koncertima van svoje zemlje, te posjeduje nevjerovatni vokalni raspon. Bila je finalistica showa "SuperStar" i dobitnica je nagrade Cesky Slavik za kategoriju "New Artist".Sa Kipra nam dolazi opaki muški bend Minus One. Oni praktično sviraju sve, od covera do rearanžiranih pjesama kojima daju svoj pečat. Objavljuju i svoje pjesme, ali pod drugim imenom.Ira Losco je jedno od najvećih imena muzičke scene Malte. Već 15 godina žari i pali scenom, te je osvojila više od 20 muzičkih nagrada. Nastupala je sa Eltonom Johnom, Maroon 5, Akonom, Enriqueom Iglesiasom, Ronanom Keatingom, Toiko Hotelom i mnogim drugima.